b"\n_START_ARTICLE_\nCal Jaques (Mollerussa)\n_START_SECTION_\nDescripci\xc3\xb3\n_START_PARAGRAPH_\nCasa entre mitgeres de planta baixa i dos pisos. Presenta una estructura compositiva cl\xc3\xa0ssica, a la qual s'afegeixen formes sinuoses procedents de l'est\xc3\xa8tica modernista (balustres, cornises i marcs de les obertures). Presenta escales de marbre i bigues de fusta. A la part superior de la fa\xc3\xa7ana principal, al centre de la motllura ornamental, hi ha la imatge de Sant Antoni de P\xc3\xa0dua, fet amb rajoles pintades.\n_START_SECTION_\nHist\xc3\xb2ria\n_START_PARAGRAPH_\nAmpliaci\xc3\xb3 modernista el 1920 sobre un marc cl\xc3\xa0ssic del 1783. La part posterior del casal t\xc3\xa9 sortida a la travessia de Jacint Verdaguer. Exteriorment res fa evidenciar l'antiguitat de la casa, ja que el seu aspecte \xc3\xa9s descuidat i pobre. No obstant aquesta part \xc3\xa9s la dels anys 1700 i sembla que la fam\xc3\xadlia, que ara no hi viu, conserva part del mobiliari i de l'estructura de l'\xc3\xa8poca. La fam\xc3\xadlia Jacques era una de les fam\xc3\xadlies importants de la ciutat. Els seus membres formaren part diferents consistoris municipals."